Trond Mjaaland

Trond Arne Mjaaland (født 1967) er en norsk psykolog, forsker og forfatter.

Hans forskning, formidling og undervisning omhandler kommunikasjon mellom leder og medarbeider og mellom lege og pasient. Arbeidene omhandler profesjonelle møter mellom mennesker der den som er i maktposisjon primært har samtalen som virkemiddel for å påvirke andre.

I 2009 disputerte Mjaaland ved Det medisinske fakultet ved Universitetet i Oslo med avhandlingen «Communication skills training in general practice: Methodological, empirical and theoretical aspects of a novel training model». Avhandlingen omhandler forskningsfeltet lege/pasient-kommunikasjon, og målte – ved hjelp av videoopptak av normale konsultasjoner – endringer i legers kliniske atferd som følge av kommunikasjonstrening.

Mjaaland ga i 2020 ut boken Kommunikasjon med pasienter på Universitetsforlaget, sammen med barnelege Bård Fossli Jensen. 

I 2025 ga Mjaaland og Mathias Nilsen Reierth ut boken Flink med folk. Tolv metoder for bedre ledelse på Universitetsforlaget.

Fra 2023 jobber Mjaaland i Stiftelsen Administrativt Forskningsfond (AFF), som er et forskningsfond ved Norges Handelshøyskole (NHH). 

 Referanser 

 Eksterne lenker 
 Vitenskapelige artikler av Trond Mjaaland i PubMed

Kategori:Norske psykologer
Kategori:Norske sakprosaforfattere